Aron Pálmarsson , landsliðsmaður í handbolta , var skiljanlega hæstánægður með 34 : 23 - stórsigur á Rússum á EM í dag , en leikið var í Malmö . Ísland er með fullt hús stiga eftir tvo leiki í E-riðli , en íslenska liðið vann Danmörku í fyrsta leik . „ Ég er hrikalega ánægður með hvernig við komum inn í þennan leik . Við höfum verið í þessari stöðu áður og klúðrað því en við sýndum í dag að við erum alvörulið og látum ekki svona tal skemma andlegu hliðina hjá okkur . Við mættum í dag og slátruðum þeim , “ sagði Aron í samtali við RÚV eftir leik . Hann var sérstaklega ánægður með andlegu hliðina hjá íslenska liðinu , en Ísland hefur áður unnið fyrsta leik og síðan gefið eftir í næstu tveimur leikjum . „ Við sýndum í síðasta leik hvað við getum í handbolta . Það er erfitt að eiga stjörnuleik eftir stjörnuleik . Það krefst aga og sjálfstjórnar og mér fannst við gera það frábærlega í dag . Við komum inn í þetta í dag , þeir áttu aldrei möguleika . Þetta var þægilegt allan tímann . Við sýndum í dag að við getum unnið úr svona stöðu og við förum að sjálfsögðu inn í Ungverjaleikinn til að vinna hann , “ sagði Aron við RÚV . Ísland mætir Ungverjalandi í lokaleik sínum í riðlinum á miðvikudaginn kemur .